

**OPĆINA KRALJEVEC NA SUTLI**

**OSNOVNA ŠKOLA PAVLA ŠTOOSA**

**PODRUČNA ŠKOLA RADAKOVO**

**„ DJECA ZASLUŽUJU NAJBOLJE“**



**ZAŠTO SMO POKRENULI PROJEKT SANACIJE ŠKOLSKOG HODNIKA?**

Polazak djeteta u školu predstavlja novo razdoblje u životu u kojem škola postaje drugi dom za dijete. Upravo zbog toga, djeci je potrebno omogućiti ugodniji i sigurniji boravak u školi.   
Tijekom proteklih godina zahvaljujući financijskim sredstvima Općine Kraljevec na Sutli i Krapinsko-zagorske županije izgrađene su i opremljene informatičke učionice, blagavaonica, sanitarni čvorovi, postavljena nova ulazna vrata na PŠ Radakovo, izgrađeni su prilazi za invalide na obje škole, a boravak djece izvan zidova škole, uljepšan je izgradnjom dječjih igrališta ispred škola te postavljanjem zaštitne ograde uz samo dječje igralište u PŠ Radakovo koje se nalazi uz županijsku cestu.

   
Informatička učionica u PŠ Radakovo

  
Informatička učionica u OŠ Pavla Štoosa Kraljevec na Sutli

  
Prilaz za invalide u OŠ Pavla Štoosa Kraljevec na Sutli

  
   
Uređenje blagavaonice i sanitarnih čvorova u PŠ Radakovo

  
Uređenje učionica i prostorije za TZK u PŠ Radakovo

  
Postavljanje zaštitne ograde uz dječje igralište u PŠ Radakovo

Vođeni željom da daljnjim ulaganjima djeci omogućimo ugodniji i sigurniji boravak u školi, u suradnji s Općinom Kraljevec na Sutli, odlučili smo krenuti u projekt sanacije školskog hodnika i postavljanje pločica. Projekt je od iznimne važnosti za sigurnost djece jer u školskom hodniku nisu postavljene pločice, već je pod hodnika prekriven brušenim betonom koji je u trošnom i dotrajalom stanju. Uređeni prostor učenicima će pružiti dodatnu sigurnost tijekom učenja, igre i druženja.





Školski hodnik u PŠ Radakovo koji je potrebno sanirati i postaviti pločice

**ŠTO OČEKUJEMO OD VAS?**

Ideja je da se dobrovoljnim prilozima prikupe potrebna financijska sredstva za sanaciju školskog hodnika te nabavu prikladnih pločica. Glavna nagrada za sudjelovanje u ovakvom projektu je sigurnost naših najmalđih, a darivatelje koji će sudjelovati u ovom projektu s ponosom ćemo istaknuti i nagraditi na svečanim događanjima kao što su Dan škole i Dan Općine Kraljevec na Sutli, stoga se pridružite našoj kampanji kako bismo zajedničkim snagama omogućili siguran korak naših školaraca prema budućnosti.

**ŠTO VAM MI OBEĆAVAMO?**

Čvrsto Vam obećavamo da ćemo se aktivno uključiti u realizaciju projekta zajedno s našim partnerima u ovom projektu te ćemo pokušati raznim radionicama osigurati prikupljanje potrebnih financijskih sredstava.

**PODACI O ŠKOLI**

Osnovna škola Pavla Štoosa, Kraljevec na Sutli 125, 49 294 Kraljevec na Sutli  
Tel.: 049/ 554- 086  
Ravnatelj: 049/554-750; Mobitel: 098/741-792  
Fax:049/503-287  
E-pošta: [skola@os-pstoosa-kraljevecnasutli.skole.hr](mailto:skola@os-pstoosa-kraljevecnasutli.skole.hr)

**PODACI ZA DONACIJU**

Putem CF platforme: <http://croenergy.eu/projekt/djeca-zasluzuju-najbolje>

ili izravno na žiro račun škole:

Korisnik: Osnovna škola Pavla Štoosa  
Adresa: Kraljevec na Sutli 125, Kraljevec na Sutli   
IBAN: HR5823600001101413374, Zagrebačka banka d.d.  
Opis/naznaka: Donacija i Vaš kontakt telefon ili e-mail

**IZNOSI KOJE JE MOGUĆE DONIRATI PUTEM CF PLATFORME:**

30,00 kn, 50,00 kn, 100,00 kn, 200,00 kn, 500,00 kn, 1.000,00 kn